Nafarroako Parlamentuko Mahaiak, 2017ko irailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, etxetresna elektrikoen konponketa-jardueretarako pizgarri fiskalei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko irailaren 18an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Parlamentari honek galdera egin zuen “etxetresna elektrikoak konpondu eta abarrerako jarduera ekonomikoei zergak jaisteari” buruz. Nafarroako Gobernuak igorritako erantzunean (9-16/PES-00339) aipatzen da Nafarroako Gobernuari 2016ko urriaren 31n ez zaiola ezagun “Europako inongo lurraldetan zerga jaitsierarik eginen denik etxetresna elektrikoen konponketarekin lotutako jarduera zehatz hauetan”.

Aipatutako horri dagokionez eta, oro har, Ekonomia Zirkularreko eredu baten helburu propioak lortzearekin lotutako neurri fiskalei dagokienez, honako hauek jakin nahi ditu parlamentari honek:

1. Gobernuak ba ote dakien une hauetan pizgarri fiskalik badagoen Europako beste lurralde batzuetan, etxetresna elektrikoen konponketa-jardueretan.

2. Ea informaziorik duen horiek izan dituzten ondorioei buruz, bai diru-bilketari dagokionez, bai zenbait etxetresnaren iraupena luzatzeari eta hondakinen sorrera gutxitzeari dagokienez ere.

3. Balorazio bat, kasua bada, antzeko neurriak Nafarroan ezartzeko aukerari buruz eta izan ditzaketen ondorioei buruz.

4. Horri buruz Gobernuak dauzkan azterlan eta txostenak bidaltzeko eskatzen dugu.

5. Ekonomia zirkularraren helburu propioak lortzeko pizgarri diren neurri fiskal indardunen zerrenda xehakatu bat.

Iruñean, 2017ko irailaren 14an.

Foru parlamentaria: Maiorga Ramírez Erro